ফরিদপুরে গৃহবধূর লাশ উদ্ধার, স্বামী পলাতক
ফরিদপুরে রিনা বেগম (২২) নামের এক গৃহবধূর লাশ উদ্ধার করেছে পুলিশ। মঙ্গলবার সকালে চরকমলাপুর এলাকার ভাড়া বাসা থেকে লাশটি উদ্ধার করা হয়। ঘটনার পর থেকে স্বামী ট্রাকচালক মো. হাসান পলাতক রয়েছেন।







পুলিশ ও স্থানীয়রা জানান, ফরিদপুরের সালথা উপজেলার রামকান্তপুর গ্রামের মো. শাহজাহানের মেয়ে রিনার সঙ্গে ৯ বছর আগে পার্শ্ববর্তী গ্রামের মো. হাসানের বিয়ে হয়। তাদের পাঁচ বছর বয়সী আনিতা ও তিন বছর বয়সী তালহা নামে দুটি সন্তান আছে। তারা কয়েক বছর ধরে শহরের চরকমলাপুরে ভাড়া বাসায় থাকতেন।




ভাই মো. রাজীব জানান, রিনা ও হাসানের মধ্যে পারিবারিক কলহ চলছিল। সোমবার রাতে দুই পরিবারের সদস্যরা বসে বিষয়টির মীমাংসা করেন। মঙ্গলবার সকালে মা জোলেখা বেগম গিয়ে রিনাকে নিথর হয়ে পড়ে থাকতে দেখেন। প্রতিবেশীদের সহায়তায় ফরিদপুর মেডিকেল কলেজ হাসপাতালে নেয়ার পর চিকিৎসক তাকে মৃত ঘোষণা করেন। লাশ ময়নাতদন্তের জন্য মর্গে পাঠানো হয়েছে।

ফরিদপুরে রিনা বেগম (২২) নামের এক গৃহবধূর লাশ উদ্ধার করেছে পুলিশ। মঙ্গলবার সকালে চরকমলাপুর এলাকার ভাড়া বাসা থেকে লাশটি উদ্ধার করা হয়। ঘটনার পর থেকে স্বামী ট্রাকচালক মো. হাসান পলাতক রয়েছেন।